টেনেসির একটি রিহ্যাবিলিটেশন সেন্টারে মানসিক চিকিৎসা করাচ্ছেন সংগীতশিল্পী সেলেনা গোমেজ। কাজের বাইরে কিছুদিন নিরিবিলিতে সময় কাটাতে চান সেলেনা। 
সেলেনা অবশ্য অগস্টের শেষের দিকেই জানিয়ে দিয়েছিলেন, তাঁর ডিপ্রেশন এবং প্যানিক অ্যাটাকের জন্য চিকিৎসার প্রয়োজন। ‘রিভাইভ্যাল’ ওয়ার্ল্ড ট্যুরের ৩৪টা ইভেন্টও বাতিল করে দিয়েছিলেন তিনি। সেলেনা জানিয়েছিলেন, তিনি লিউপাস রোগে আক্রান্ত। এই রোগে শরীরের রোগ-প্রতিরোধ ক্ষমতা হাইপারঅ্যাক্টিভ হয়ে যায়, সুস্থ টিস্যুও আক্রান্ত হয়। ফলে র‌্যাশ, চেহারায় ফোলাভাব ছাড়াও কিডনি বা ফুসফুসে সমস্যা দেখা দেয়। দীর্ঘস্থায়ী এই অসুখের কারণেই মানসিকভাবে ভেঙে পড়েছেন সেলেনা। তাই কিছুদিনের বিরতি নিয়েছেন। তবে কবে স্টুডিওয় ফিরবেন, সে নিয়ে কিছু জানাননি শিল্পী। শোনা যাচ্ছে, তাঁর বেশ কিছু রেকর্ডিংয়ের কাজও বাকি। পরবর্তী অ্যালবাম সম্পর্কেও আপাতত ভাবছেন না সেলেনা।